201 
Oszlopos elválási idom téglákon. 
Szabó József-töl. 
(Előadatott a társulat november 8-án tartott szakgyülésén). 
Magasabb hőfoknak kitett téglákon néha olyféle 
oszlopos elválások képződnek ki, milyenek a kőzettani 
morphologiában az összehuzódási idomok neve alatt irat¬ 
nak le s a minőkre legismeretesebb példát a Bazaltok 
szolgáltatnak. 
Ezen összehuzódási vagy contractio-idomok képződé¬ 
sénél általában felteszik, hogy a kőzet-anyag a megme¬ 
revedés alatt, vagy utánna, bizonyos vonalok, mint ten¬ 
gelyek körül összezsugorodik s a térfogat kisebbülése 
haladtával ezen tömörült részek egymástól elválnak. Az 
elválás vagy egy, vagy több sik irányában történik : az 
első esetben az eredmény a tábla-idom, mire a Bazaltok¬ 
nál, Trachytoknál gyakran látunk példát ; ha ellenben 
több síkban történik az elválás, az eredmény különféle 
szabálytalan, vagy szabályosabb idomok, s ezen utóbbiak¬ 
hoz számittatik a parallelipedes és az oszlopos elválás. 
Honi Bazaltjaink között legkitűnőbbek a nógrád 
megyeiek, s itt különös szép a somoskői, hol a hegy 
tető felé convergáló karcsú hosszú oszlopok jól feltárva 
láthatók. Szép a terbelédi is, de nincs eléggé künn az 
üledékes kőzetekből. Erdélyben a Detunata Gola nevű 
bazalt-hegy érdemel említést, mint olyan, mely úgy az 
oszlopok sokasága, nagy mérete, mint terjedelme által 
nagyszerű látványt nyújt. 
Szászhonban egy mély kút segítségével kitűnt, hogy 
a Stolpeni bazalthegy oszlopainak hosszasága 300'; 
Skye szigeten Scotiában 400' hosszú oszlopok is isme¬ 
retesek. 
Nagy területen vannak kibúva Irlandban a Giants- 
causewav bazaltoszlopai, mig a világ egyik nevezetessége 
gyanánt emlithető a Fingals cave , bazaltoszlopokból 
épülve. 
A Bazalton kívül a Porphyrok, Trachytok s ezeknek 
külön feleségei u. m. Zöldkövek , Szurokkövek, Lávák, 
Rhyolitok is mutatnak oszlopos elválást. Ez utóbbit le¬ 
írtam Tokay-Hegyallyáról, Erdö-Horváthiról, hol öles¬ 
nél nagyobbakat is fejtenek s a szomszéd falukban a 
házak sarkain védő oszlopként beássák. 
Régi krystályos kőzeteknél szintén észleltek már 
oszlopos elválást, nevezetesen a Gránitnál és Syenitnél. 
Cornwallban nagyszerű gránit-colonnádok ismeretesek, úgy 
15 * 
